Source: https://www.zakonypreludi.sk/zz/1966-32
Timestamp: 2020-01-20 11:36:44+00:00

Document:
32/1966 Zb. Vyhláška Štátnej komisie pre financie, ceny a mzdy a Ministerstva financií o tvorbe cien výrobkov po... | Aktuálne znenie
32/1966 Zb.
Vyhláška č. 32/1966 Zb.Vyhláška Štátnej komisie pre financie, ceny a mzdy a Ministerstva financií o tvorbe cien výrobkov podliehajúcich povinnému hodnoteniu a výrobkov technicky pokrokových a technicky zastaraných
Čiastka 12/1966
Platnosť od 24.05.1966 do31.05.1967
Štátnej komisie pre financie, ceny a mzdy a Ministerstva financií
z 5. mája 1966
o tvorbe cien výrobkov podliehajúcich povinnému hodnoteniu a výrobkov technicky pokrokových a technicky zastaraných
Štátna komisia pre financie, ceny a mzdy a Ministerstvo financií ustanovujú po dohode so Štátnou komisiou pre techniku podľa § 3 písm. c) a d) zákona č. 113/1965 Zb. o Štátnej komisii pre financie, ceny a mzdy, Štátnej komisii pre techniku, Štátnej komisii pre hospodársku a vedecko-technickú spoluprácu a Štátnej komisii pre riadenie a organizáciu a podľa § 19 ods. 2 zákona č. 73/1952 Zb. o dani z obratu:
(1) Do kategórie voľných cien sa zaraďujú aj*)
a) výrobky zaradené pri povinnom hodnotení**) do prvého akostného stupňa (zn. „vysoká akosť“) s výnimkou tých potravinárskych výrobkov dodávaných pre vnútorný trh, ktoré sú zaradené v kategórii pevných cien;
b) výrobky technicky pokrokové určené ústredným orgánom nadriadeným výrobcovi, prípadne krajskými národnými výbormi***) (ďalej len „dodávateľskými ústrednými orgánmi“) po dohode s odberateľskými ústrednými orgánmi alebo Štátnou komisiou pre techniku po porovnaní s obdobnými zahraničnými výrobkami;
c) nové technicky pokrokové výrobky určené dohodou dodávateľa s hlavnými odberateľmi.
(2) Zaradenie výrobkov do kategórie voľných cien podľa odseku 1 sa netýka dodávok, o ktorých sú už uzavreté hospodárske zmluvy o dodávke výrobkov, pokiaľ sa dodávateľ s odberateľom nedohodnú o zmene ceny.
Zaradenie do kategórie voľných cien platí
a) pri výrobkoch podliehajúcich povinnému hodnoteniu po dobu platnosti osvedčenia o vysokej akosti;
b) pri výrobkoch označených ako technicky pokrokové ústrednými orgánmi po dobu nimi určenú;
c) pri nových výrobkoch označených ako technicky pokrokové na základe dohody dodávateľa s odberateľom po dobu nimi dohodnutú, najmenej však 1 rok a najviac 2 roky pri výrobkoch prevažne spotrebného charakteru a 4 roky pri ostatných výrobkoch.
Účelovú cenovú dotáciu zo štátneho rozpočtu†) na nové technicky pokrokové výrobky možno dodávateľovi poskytnúť len vo výnimočných prípadoch, ak ide o výrobky napr. s úplne novou technickou koncepciou, vyrábané novou technológiou, s použitím nových materiálov; dotácie sa poskytujú na prechodný čas na úhradu vyšších nákladov spojených so zavedením týchto výrobkov do spotreby, ak ich ekonomický efekt sa neprejaví dostatočne u odberateľa a nemožno ich teda v cene uhradiť.
(1) Socialistická organizácia vyrábajúca výrobky s nedostatočnou akosťou a výrobky technicky zastarané je povinná odvádzať dodatkovú daň z obratu††) (ďalej len „daň“) určeným percentom z fakturovanej ceny.
a) 5 % z veľkoobchodnej ceny pri výrobkoch podliehajúcich povinnému hodnoteniu, ktoré v prvom hodnotení boli označené tretím akostným stupňom alebo ktorým sa nepriznal ani tretí akostný stupeň;
b) 20 % z veľkoobchodnej ceny pri výrobkoch podliehajúcich povinnému hodnoteniu, ktoré v opakovanom hodnotení nebudú označené aspoň druhým akostným stupňom;
c) 20 % z veľkoobchodnej ceny pri výrobkoch, ktoré dodávateľský ústredný orgán alebo Štátna komisia pre techniku označili ako technicky zastarané. V tomto prípade sa neplatí daň podľa písm. a) a b).
(3) Dodávateľský ústredný orgán môže sadzby uvedené v odseku 2 zvýšiť.
(4) Daň odvádza výrobca bez ohľadu na to, či došlo z dôvodu nízkej akosti alebo technickej zastaralosti výrobkov k zníženiu ich ceny. Táto daň nie je základnou zložkou ceny a nesmie sa fakturovať odberateľovi.
(5) Daň odvádzajú
a) štátne socialistické organizácie ústredne riadené do štátneho rozpočtu;
b) organizácie riadené národnými výbormi a výrobné družstvá do rozpočtu príslušného národného výboru.
(6) Daň sa platí z dodávok uskutočnených
a) pri výrobkoch podliehajúcich povinnému hodnoteniu odo dňa nasledujúceho po dni doručenia rozhodnutia skúšobne o výsledku povinného hodnotenia,
b) pri výrobkoch technicky zastaraných odo dňa, ktorý určí dodávateľský ústredný orgán alebo Štátna komisia pre techniku.
Dodávateľské ústredné orgány, prípadne nimi poverené organizácie zverejňujú začiatkom každého štvrťroka výrobky zaradené podľa tejto vyhlášky do kategórie voľných cien a dobu, na ktorú sú do kategórie voľných cien zaradené.
Ustanovenia § 15 a § 33 ods. 1 písm. a) bod 4 vyhlášky Štátnej komisie pre financie, ceny a mzdy č. 8/1966 Zb. o tvorbe, kontrole a štatistike cien sa zrušujú.
Minister-predseda
Štátnej komisie pre financie, ceny a mzdy:
*) Okrem výrobkov uvedených v § 6 ods. 4 vyhlášky č. 8/1966 Zb.
**) Zákonné opatrenie č. 102/1965 Zb., Smernice Štátnej komisie pre rozvoj a koordináciu vedy a techniky pre povinné skúšanie a hodnotenie vybratých výrobkov č. 20774/4013/65 a vykonávacie pokyny Úradu pre normalizáciu a meranie č. ZK/65 a /66.
***) Podľa § 33 vyhlášky č. 8/1966 Zb.
†) Vyhláška č. 93/1965 Zb. o financovaní neinvestičných nákladov rozvoja vedy a techniky.
††) V zmysle zák. 73/1952 Zb. a vyhlášky č. 16/1962 Zb.

References: § 3
 § 19
 § 15
 § 33
 § 6
 § 33